«Ժառանգության» նախընտրական ծրագրով նախատեսվում է մայրաքաղաքի կանաչ տարածքների կրկնապատկում, այգիների ավելացում: Այս գործողությունների շրջանակում նախատեսվում է նաեւ բազմահարկ բնակելի շենքերի բակերում կառուցված ավտոտնակների կենտրոնացումը ստորգետնյա կամ բարձրահարկ համալիր-կայանատեղիներում, որոնցից ազատված տարածքների հաշվին կմեծացվեն բակային այգիներն ու պուրակները: Այս ծրագրով նախատեսվում է վերականգնել նաեւ Նորքի անտառից մնացած հատվածը, «Հաղթանակ» զբոսայգու անտառից մնացած հատվածը, Ավանի հին եւ նոր թաղամասերի միջեւ գտնվող անտառածածկ գոտին, Դալմայի այգիները եւ մյուս կանաչապատ տարածքները: